Պատմություն մոր մասին

«Պատմություն մոր մասին» (), խորհրդային ֆիլմ, որը նկարահանել է ռեժիսոր Ալեքսանդր Կարպովը։ Էկրան է բարձրացել 1963 թվականին։ Համարվում է ղազախական կինեմատոգրաֆիայի լավագույն աշխատանքներից մեկը։

Սյուժե 
Ֆիլմը պատմում է պատերազմի ժամանակ որդուն կորցրած մոր պատմությունը։ Գործողությունները ծավալվում են Հայրենական մեծ պատերազմի ժամանակ։ Մայրն անգրագետ է, չի կարողանում ոչ կարդալ, ոչ գրել, բայց քանի որ իրադարձությունների մասին տեղյակ լինելու միակ հնարավորությունը ռազմաճակատից նամակների սպասումն ու ընթերցումն է, սովորում է գրագիտություն և փոստատար է դառնում։ Մեկ անգամ չէ, որ նա ստիպված է լինում ողբերգական լուրեր բերել այլ ընտանիքներ, և նա իր վրա է վերցնում մայրերին կարեկցելու բեռը՝ հասկանալով նրանց վիշտը և փորձելով թեթևացնել այն։

Մրցանակներ 
Ֆիլմը ստացել է Ղազախական ԽՍՀ պետական մրցանակ։ Գլխավոր դերակատար Ամինա Ումուրզակովան կնոջ լավագույն դերակատարման համար արժանացել է Առաջին համամիութենական կինոփառատոնի մրցանակի, 1964 թվականին Կարլովի Վարիի միջազգային կինոփառատոնի պատվավոր դիպլոմի և Ղազախական ԽՍՀ Կ․ Բայսեիտովայի անվան պետական մրցանակի 1967 թվականին։

Դերասանական կազմ 
 Ամինա Ումուրզակովա
 Մուրատբեկ Ամերժանով
 Սերկե Կոժամկուլով
 Բիկեն Ռիմովա
 Կանաբեկ Բայսեիտով

Նկարահանող խումբ 
 Ռեժիսոր՝ Ալեքսանդր Կարպով
 Սցենարիստներ՝ Ալեքսանդր Սացկի, Ժումաբայ Տաշենով
 Օպերատոր՝ Ասխատ Աշրապով
 Կոմպոզիտոր՝ Անատոլի Բիչկով

Ծանոթագրություններ

Արտաքին հղումներ 
 «Сказ о матери» — фильм-легенда
 Информация о фильме «Сказ о матери» на сайте КИНО-ТЕАТР

Խորհրդային ֆիլմեր
1963 ֆիլմեր
Ռուսերեն ֆիլմեր
Բնօրինակում անաղբյուր հոդվածներ
Խորհրդային դրամա ֆիլմեր